Бој у Дуги (Најжешћи у Марчу 1862)
0001    Полећело јато гавранова 
0002    Од Сријема од земље простране, 
0003    Прелијећу поља и планине, 
0004    Ожедњела крви од јунака, 
0005    Жељне меса коњског и јуначког. 
0006    Лете тице вису у облаке, 
0007    Прегледају земље и градове, 
0008    Не би л’ ђегођ вољу испуниле, 
0009    Прелијећу Мачву каловиту. 
0010    Каравлашку и Карабогданску, 
0011    Па сву бутум земљу Шумадију, 
0012    Те падоше брду у Србију, 
0013    Трудне тице гладне починуле, 
0014    Од невоље љуто проклињале: 
0015    "Сријем-земљо, родом не родила! 
0016    "А ти Влашка и Карабогданска, 
0017    "У трњу ти земља огрезнула, 
0018    "Те се легли вуци и хајдуци, 
0019    "А Србијо, залудња делијо, 
0020    "Попала вам сабље паучина, 
0021    "А на чарку рђа починула, 
0022    "Што у тебе не нађосмо меса, 
0023    "Или жељне крви од Турака, 
0024    "Но од љуте глади поцркасмо." 
0025    Зачу тице српска чобанија, 
0026    Па тицама на јад одговара: 
0027    "Муч’те, тице кљун вам отпануо! 
0028    "А брчно вам погорјело перје! 
0029    "Шдто кунете јутрос на уранку, 
0030    "Саме себе да Бог да уклеле! 
0031    "Од када нам неста Карађорђа, 
0032    "И Милоша Обренбеговића, 
0033    "Прошли смо се кавге са Турцима, 
0034    "Давно с царом мира утврдисмо, 
0035    "И у миру шућур починусмо, 
0036    "Земаљскога се рада приватили 
0037    "Те оремо, шјемо и копамо, 
0038    "А у миру пландујемо овце, 
0039    "Него хајте ломној Гори Црној, 
0040    "Тамо нема дана ни сахата 
0041    "Да се пролом не чује пушака, 
0042    "А прољева крвца од Турака, 
0043    "А не чује лелек рањеника. 
0044    "Што вас има врана и гаврана 
0045    "Да панете у једном богазу, 
0046    "Нашли бисте на претеку меса, 
0047    "И напили крви од јунака." 
0048    Тице чуше, бирдем полећеше, 
0049    Прелећеше брда и планине, 
0050    Пале тице на поље Цетиње, 
0051    На врх табље више манастира, 
0052    Ђе се турске поперују главе, 
0053    Гладне тице бутум загракташе. 
0054    Ћерали их српски соколови, 
0055    Перјаници, млади Црногорци: 
0056    "Иш, гаврани, тице злослутњице! 
0057    "Ту вам нема ћара ни почивка, 
0058    "Турске су се осушиле главе. 
0059    "Откад нам је Данил погинуо 
0060    "У Котору од крвничке руке, 
0061    "Од Кадића, куће Бранковића, 
0062    "Голема смо боја пожељели, 
0063    "И с царима мира учинили, 
0064    "Него хајде у Херцеговину, 
0065    "Сва се бутум раја отметнула 
0066    "У Требиње и око Требиња, 
0067    "Одметнула Шума и Попово, 
0068    "Па крвави Зупци, Крушевице, 
0069    "И до мора љута Драчевица, 
0070    "Пред њима је Вукаловић Лука 
0071    "Војевода јунак неумрли. 
0072    "И још чујте, тице злослутњице, 
0073    "Одврже се Пива и Рудине, 
0074    "Пилатовци и бутум Гачани, 
0075    "Па Бањани, Пива и Дробњаци, 
0076    "И јошт многа села и посеља, 
0077    "Пред њима су двије поглавице, 
0078    "Два сокола на крајини крила, 
0079    "Оба силна турска душманина, 
0080    "Оба ћу вам по имену казат’: 
0081    "Једно ти је Баћовић Јоване, 
0082    "Војвода од љути Бањана, 
0083    "А друго је Церовић Новица, 
0084    "Сенатур је црногорског књаза, 
0085    "На крајини обер-војевода. 
0086    "Нема буле ни има Турчина 
0087    "Да Новицу не куну тужечи, 
0088    "А Бог дао и сви божи свеци! 
0089    "Збиле им се клетве на Турчина." 
0090    Тице чуше, јатом полећеше, 
0091    Прелећеше све поље цетињско, 
0092    Па Ћеклиће, Цуце и Пјешивце, 
0093    Ватиле се поља Нишицкога. 
0094    Гледе тице тамо и овамо, 
0095    Погледале у Дугу крваву 
0096    Ђе се коље раја са Турцима: 
0097    Дочекали три табора војске, 
0098    Аскерлука војске азуране, 
0099    И толико љута Арнаута, 
0100    И без броја крајичних пандура. 
0101    Пред пандуре Ченгијћу Дед-ага. 
0102    Прате Турци таин у Нишиће, 
0103    Двјеста коња арча свакојега, 
0104    Па барута, зрна од топова, 
0105    Да утврде града никшићкога, 
0106    Да затворе џаду Горе Црне, 
0107    Да не даду у рају индата. 
0108    Гледе тице боја крвавога, 
0109    Ђе се кољу двије силне војске, 
0110    И ђе Турци натраг повратише, 
0111    Оставише рану и џевану. 
0112    Па кад било о заходу сунца, 
0113    И кад раја шићар заузела, 
0114    Повуче се гором и планином. 
0115    Раја пође, јато тица дође, 
0116    Гладне тице пале по љешина, 
0117    Напише се крви од јунака, 
0118    Наједоше меса свакојега. 
0119    У Дуги се тице населиле, 
0120    Турском крви себе ужириле. 
0121    То вријеме мало постојало, 
0122    Не протече ни петнаест дана, 
0123    Кликну вила са врх Дурмитора, 
0124    Друга кличе са врх Пирлитора, 
0125    Кличу виле што им грло дава, 
0126    Те дозивљу три српске војводе, 
0127    Зову виле Церовић-Новицу, 
0128    И војводу Баћовић-Јована, 
0129    И војводу Вукаловић-Луку: 
0130    "На ноге се, Срби, устаните, 
0131    "Ево на вас силновите војске, 
0132    "До двадесет и седам табора 
0133    "Аскерлука војске регулаша, 
0134    "Пред њима су пет турскијех паша: 
0135    "Мамут паша, друго Јаја-паша, 
0136    "Треће силни паша Авди-паша, 
0137    "А четврти паша Мисирлија, 
0138    "Пред пашама иде Дервиш-паша, 
0139    "Те цијелој командира војсци; 
0140    "За аскером три хиљаде војске 
0141    "Арнаута љута убојника, 
0142    "Пред њима је крвави газија 
0143    "Арнауче беже Арслан-беже, 
0144    "Јошт за њима неизбројна војска 
0145    "Све Турчина љута крајичника, 
0146    "Пред њима је Дед-ага Ченгијћу 
0147    "На лабуду коњу од мегдана; 
0148    "Ђегођ нађе поља и равнице 
0149    "Коња мами, а овако фали: 
0150    ""Стан’те мало, власи копилани! 
0151    ""Да ви знате и да запамтите 
0152    ""С ким хоћете јадни да ратите." 
0153    "Јоште вели са коња Дед-ага: 
0154    ""Кад погубим Баћовић-Јована, 
0155    ""И крвавца Луку са Зубаца, 
0156    ""И крвника Церовић-Новицу, 
0157    ""Који ми је погубио баба, 
0158    ""Однио је на Цетиње главу, 
0159    ""И владику с главом даровао, 
0160    ""Продријећу с војском у Пјешивце, 
0161    ""Па про Брда и Бјелопавлића, 
0162    ""Околити огњем попалити, 
0163    ""И острочког свеца погазити, 
0164    ""Обрнућу с војском на Цетиње, 
0165    ""Светога им Петра сапалити, 
0166    ""А уватит’ Мирка и Николу, 
0167    ""Њихове ћу одасјећи главе, 
0168    ""И окитит’ мојега чардака, 
0169    ""Да их гледам и да срце калим, 
0170    ""Мјесто главе раметли бабајка, 
0171    ""Смаил-аге царева већила." 
0172    "Ово збори, а Бога не моли, 
0173    "Нити рече једном: ако Бог да! 
0174    "Још ме чујте, до три војеводе, 
0175    "Чија војска иде за Дед-агом: 
0176    "Дв’је хиљаде босанских Турака, 
0177    "Згодна момка а башибозука, 
0178    "Пред њима је јунак од крајине 
0179    "На јагрезу хату од мегдана 
0180    "Из Травника Кулиновић-бего. 
0181    "Па још чујте, до три војеводе, 
0182    "Чија војска иде у заплеће: 
0183    "Једна војска од Стоца крвава, 
0184    "Пред њоме је јунак на алату 
0185    "Амзи-беже Ризван-беговићу, 
0186    "А друга је од равна Љубиња, 
0187    "Пред њоме је Турчин на вранчићу, 
0188    "Зорно момче Сердаровић Мујо. 
0189    "Колико је горе и планине, 
0190    "Ил’ зелена поља и ливаде 
0191    "Од равнога поља Невесиња 
0192    "До на Крстац на тромеђу кланац, 
0193    "Не би тица кљуном закљунула, 
0194    "Што од силе није притиснуто, 
0195    "Турском ногом, јуначким опанком, 
0196    "Или коњском плочом и копитом, 
0197    "А барјаци гору заклонили, 
0198    "На њима су зв’језде и мјесеци, 
0199    "Небо гледа ђе се земља тресе, 
0200    "Бјежи раја и гола и гладна, 
0201    "Нестало им љеба у торбице, 
0202    "А у ћесе нестало фишека, 
0203    "А оружја ни четврти нема, 
0204    "Од боја им пушке попуцале, 
0205    "Поломјени на чарку кремени. 
0206    "Кука старо, а цичи нејако, 
0207    "Те се скита по гори зеленој 
0208    "Голо, босо, гази по снијегу, 
0209    "Пасу траву ка остала марва. 
0210    "Но на ноге, ако Бога знате!" 
0211    Тако кличу пребијеле виле, 
0212    Док зачуше до три војеводе. 
0213    Али виле, дуговјечне биле! 
0214    Знаду ко ће сили ударити, 
0215    Па се обје рукам’ загрлше, 
0216    Одлећеше пут Горице Црне, 
0217    Долећеше на Ловћен планину, 
0218    Зову виле на пољу Цетињу 
0219    Петровића Николају књаза, 
0220    И сокола Николина баба, 
0221    Виле зову, овако говору: 
0222    "О Никола, црногорски краље! 
0223    "И ти Мирко, војводам’ војвода! 
0224    "На ноге те, ако Бога знате! 
0225    "Алај барјак развиј на Цетиње, 
0226    "Покупите своје соколове, 
0227    "Не пустите сиротињу рају, 
0228    "Ево на њих све цареве војске. 
0229    "Ако рају сломе и подаве, 
0230    "Ни по вама добра бити неће 
0231    "Ако вам је Данил нестануо, 
0232    "Те га кука мало и велико. 
0233    "Остави вам при смрти у часу 
0234    "Тешку клетву, тешка аманета, 
0235    "Да с Турцима мира не чините, 
0236    "Да браните цркве и олтаре, 
0237    "Да чувате вјеру и слободу, 
0238    "Да браните сиротињу рају 
0239    "Од зле муке, од турачке руке. 
0240    "Чувајте му и мртву поштење, 
0241    "Страшну клетву на се не држите." 
0242    Боже мили, да је теби вала! 
0243    Да је коме тај дан погледати, 
0244    Кад букнуше Србљи на све стране, 
0245    Поглавице развише барјаке, 
0246    Сваки своје сакупља јунаке, 
0247    Све војвода војводу дозивља, 
0248    А брат брата храбри и соколи. 
0249    Ал’ јунаку Баћовић-Јовану 
0250    Догорјела зубља до никата, 
0251    Турци су му примакли Бањане, 
0252    Али ко ће сили ударити, 
0253    Но се момци у медтериз свили 
0254    Да Бањане бране од Турака. 
0255    Па Баћовић ситну књигу пише, 
0256    Те шаље Церовић-Новици: 
0257    "Чуј, Новица, чуј ме, побратиме! 
0258    "Ево на нас све цареве војске, 
0259    "На Крстац је табор учинила, 
0260    "Из Требиња очекива војску 
0261    "Но покупи листом Морачане, 
0262    "И Дромњаке на гласу јунаке, 
0263    "Да у Дуги дочекамо Турке." 
0264    Па мезилски књигу опремио. 
0265    Ову посла другу брже пише, 
0266    Те је шаље на Зупце крваве 
0267    Војеводи Вукаловић-Луци, 
0268    Овако му Јован у њој пише: 
0269    "Чуј ме, Лука, зачуј, побратиме, 
0270    "Ево на нас све цареве војске, 
0271    "На Крстац је табор учинила, 
0272    "Из Требиња очекива војску, 
0273    "Устај, Лука, на крајини крило, 
0274    "Те покупи твоје крајичнике, 
0275    "И започни боја у Требињу, 
0276    "Не би л’ турске уставио војске, 
0277    "А ми ћемо ову дочекати 
0278    "У крвавој Дуги у богазу, 
0279    "Не би ли нам ишта лакше било." 
0280    Када књиге биле долазиле, 
0281    То војводе једва дочекале. 
0282    Удри Лука с војском на све стране 
0283    По Требињу и око Требиња, 
0284    Заустави пашу Мехмед-пашу, 
0285    И четири аскерска табора, 
0286    И хиљаду лака Арнаута, 
0287    И све бутум Турке Требињане, 
0288    Те се раја коље са Турцима. 
0289    У кулама затворише Турке. 
0290    Трчи Лука од брда до брда, 
0291    Од главице једне те до друге 
0292    Како соко по јелову грању, 
0293    Те соколи своје витезове. 
0294    То вријеме три дни постајало, 
0295    Са Креца се војска подигнула, 
0296    Баћовића књига допанула 
0297    Са Цетиња од Никола кнеза. 
0298    Кнез Никола овако му пише: 
0299    "О Јоване, бањански војвода, 
0300    "Раје главо, моје десно крило, 
0301    "Ти удари с војском од Бањана. 
0302    "И запани у Дугу крваву, 
0303    "Ту ћеш наћи Церовић-Новицу. 
0304    "Не удрите, не трошите војску, 
0305    "Докле моја не приспије војска 
0306    "Од истока с краја од Никшића. 
0307    "Кад видите црногорску војску, 
0308    "И пустите у богазу Турке, 
0309    "Удрите им с плећа од запада, 
0310    "А Мирко ће с прси од истока, 
0311    "Изненада удрите на Турке, 
0312    "Алакните како умијете, 
0313    "И милосна Бога спомените, 
0314    "Па по једну пушку истурите, 
0315    "А за голо гвожђе приватите, 
0316    "Помутите аскерске команде, 
0317    "Нек умукну бубњи и борије, 
0318    "Нек се смету војсци првијенци, 
0319    "Да не знаде један за другога, 
0320    "Ни да чује млађи старијега. 
0321    "Ако тако Турке не свладате, 
0322    "Ви нећете огњем из пушака, 
0323    "Чудне кажу аскерске шишане, 
0324    "Дуго носе кушум од олова, 
0325    "Два пут више но најбоља наша. 
0326    "Тако сложно, па биће што Бог да." 
0327    Кад Јовану глас и књига дође, 
0328    Он покупи сву околну рају, 
0329    Те у Дугу с војскомј запануо 
0330    У Ноздрама у тијесну кланцу, 
0331    Виђе Јован у другоме кланцу 
0332    Церовића изабрану војску. 
0333    Ђе у кланац Киту запануо, 
0334    Па се двије састаше војводе, 
0335    И браћа се брацки поздравише, 
0336    За јуначко здравље упиташе, 
0337    Извадише љеба, заложише, 
0338    И напише по једном ракије, 
0339    Пита Јован Церовић-Новицу: 
0340    "Имаш, Ново, колико дружине?" 
0341    Новица му право каживаше: 
0342    "Не питај ме, мио побратиме, 
0343    "Откуда ћу један имат’ војске, 
0344    "Ево има десет годин’ дана 
0345    "Да се кољем с Турцим’ без престанка, 
0346    "А лани ми мноштво погинуло 
0347    "Кад удрисмо тврду Колашину, 
0348    "Поробисмо, огњем попалисмо; 
0349    "Па ту скоро погибосмо љуто 
0350    "Под пустијем Никшицкијем градом, 
0351    "Кад га, знаш ли, на јуриш узесмо, 
0352    "Поробисмо те га опалисмо, 
0353    "Немам више ни пуну хиљаду. 
0354    "Ама кад се прегне умирати, 
0355    "Рад је гинут’ док тече једнога. 
0356    "А ти, брате, колико имадеш?" 
0357    Тад Новици Јован проговара: 
0358    "Не питај ме, Богом побратиме, 
0359    "Ни вријеђај моје ране љуте, 
0360    "И ја сам ти грдно изгинуо. 
0361    "Ђе имадох момка биранога, 
0362    "И бољега војсци првијенца 
0363    "Изгибе ми јуришећ’ на Турке. 
0364    "Ама имам, милом Богу вала 
0365    "Јошт јунак близу дв’је хиљаде, 
0366    "Те су са мном дошли умирати. 
0367    "Ал’ је сила, брате, од Турака! 
0368    "Да се у со бутум прометнемо, 
0369    "Не би смо им еџек осолили, 
0370    "А камо ли њима ударити." 
0371    У ријечи у којој бијаху, 
0372    Ал’ ето ти до двоје момчади, 
0373    Војводама добре носе гласе: 
0374    "Поздравља вас с Планинице Мирко, 
0375    "Ту је с војском синоћ починуо, 
0376    "У хитњи је војску покупио, 
0377    "Очекива Црмничку нахију, 
0378    "Ријечку је дома оставио 
0379    "Да му чува од Скадра богазе, 
0380    "Поздравио, овако рекао: 
0381    "Кад видите да наступе Турци, 
0382    "Попадајте у зелену траву, 
0383    "Нек’ се војска у Дугу ували, 
0384    "Упустите између два кланца 
0385    "Међу Китом и међу Ноздрама, 
0386    "Како вам је у књиги писао. 
0387    "Тек што с Турцим’ боја започнете, 
0388    "Ми ћемо вам доћи у помоћи." 
0389    То рекоше, натраг потекоше. 
0390    Не постоја ни два ни три сата, 
0391    Турска војска Дугом помолила, 
0392    Бубњи туку, а борија свира, 
0393    Стоји пролом од коњских копита, 
0394    Зашјала се Дуга од мушкета, 
0395    И од турских о бедри сабаља 
0396    Да је страшно очима гледати, 
0397    А камо ли војсци ударити. 
0398    Колико је Дуге у дуљини, 
0399    Има пуна до осам сахата, 
0400    А ширине између планина 
0401    Не би мала пушка преметнула, 
0402    Сва је бутум Дуга оживљела 
0403    Од силнијех коња и јунака. 
0404    Али раја, да је Богу вала! 
0405    Жедна јадна на свог душманина, 
0406    Срце стегну, а јуначки прегну, 
0407    Бој започе Баћовић Јоване 
0408    У тијесну кланцу у Ноздрама. 
0409    С плећи поче, са срећом започе, 
0410    А Новица с прси иза Ките. 
0411    Једног сата и једног декика 
0412    Запуцаше пушке с обје стране, 
0413    А војводе вјешти бојевима 
0414    Другом пушку не шћеше пунити, 
0415    Него оштре ноже повадише, 
0416    Те на Турке јуриш учинише, 
0417    И шњима се грдно изм’јешаше. 
0418    Стоји звека ножа и сабаља, 
0419    А ломјава аскерски мушкета, 
0420    Срби с’јеку ножем смртимичке, 
0421    А аскери натичу их живе 
0422    На несретње оштре бајунете. 
0423    Ала банда узаврела кавга, 
0424    Стоји вриска српскијех јунака, 
0425    Стоји писка војске у Турака, 
0426    Ту се кољу самртни јунаци, 
0427    А лелечу многи рањеници, 
0428    Ту брат брата познат’ не могаше, 
0429    Камо ли ће Турчин каурина; 
0430    Узмути се војска на све стране 
0431    Као ждраљи у мутну облаку, 
0432    Ту се не зна ко је старјешина, 
0433    Ко је паша, ко ли је бимбаша, 
0434    Ко миралај, ко ли је јузбаша, 
0435    Ту бубњари бубње побацали, 
0436    Трумбеташи бацили борије, 
0437    Ту не чује млађи старијега, 
0438    Но свак себе како може брани, 
0439    Јер да бјежи, бјежати не може, 
0440    Нема пута куд ће побјегнути. 
0441    Ама бјеже брдом и камењем, 
0442    Те страмоглав лете низ литице, 
0443    Ђе му ни вран кости наћи неће. 
0444    То гледао паша Дервиш-паша, 
0445    Те боријом војсци гласа дава 
0446    Да свак бјежи како који може, 
0447    А он свог коња ошинуо, 
0448    Те побјеже с половицу војске 
0449    Да утече граду Нишићкоме. 
0450    Ал’ не види чудо изненада, 
0451    Црногорце ђе га пушком гађу. 
0452    Кад дођоше међу Црногорце, 
0453    Дочека га огањ из пушака 
0454    Као киша из црна облака, 
0455    Па у траву пушке побацаше, 
0456    А ножеве шјајне повадише, 
0457    Јуришише сложно међу Турке 
0458    Као гладни вуци у торину, 
0459    Ту се кољу војске на крвничку. 
0460    Благо томе ко одма погибе, 
0461    Да не гледа муку пред очима. 
0462    То гледали двије војеводе, 
0463    То гледао Јован и Новица, 
0464    Оставише своје рањенике, 
0465    Потекоше трком на душмана. 
0466    Боже мили, је ли таке кавге 
0467    Било икад послије Косова, 
0468    Или боја скоро на Граховцу? 
0469    Чисто није откад памте људи. 
0470    Ту се клаше од подне до мрака, 
0471    Не једоше, нита воде пише, 
0472    А камо ли да се одморише. 
0473    Побјеже им паша Дервиш-паша 
0474    Са три друге паше у Никшиће, 
0475    Многу своју потрошише војску, 
0476    Не зна јој се броја ни тефтера. 
0477    Ту погибе Сали-Ферик-паша, 
0478    И погибе Арл’уцки бимбаша, 
0479    Силно туре беже Арслан-беже, 
0480    И погибе са Загорја бего, 
0481    Младо момче Ченгијћ Мухамеде, 
0482    Многе баше и многе јузбаше. 
0483    Што ћу вам их по имену причат’, 
0484    Него многи аге и бегови, 
0485    А аскеру ни броја се не зна, 
0486    Кад се двије растадоше војске, 
0487    Наједно се скупи српска војска, 
0488    И војску су на тефтер узели, 
0489    Љуто им је војска изгинула, 
0490    Од пет до шест пуније стотина, 
0491    И погибе Баћовић Јоване. 
0492    Благо њему и његовој души 
0493    Диша ће му раја уживати, 
0494    Слава ће се твоја спомињати, 
0495    Докле тече Срба и свијета, 
0496    И док тече гусал’ и гуслара, 
0497    Јунаштво ти у пјесни пјевати. 

Српске епске народне песме